**PRESSEMELDING**

Preikestolen, 1 juli 2015

**Fra i dag er du bare en busstur unna Norges to fremste reiselivsikoner!**

**Fra 1. juli kan du gå Preikestolen, sette deg på bussen direkte til Hardanger og gå Trolltunga dagen etter! Tides nye ekspressbuss knytter disse to attraksjonene sammen og kommer til å gå daglig i høysesongen fra 1.juli til 30.august 2015.**

Veksten i besøk til Trolltunga, Preikestolen og Kjerag har vært formidabel de siste årene. Mange av de besøkende, både fra Norge og utlandet ønsker å få med seg disse attraksjonene på Vestlandsturen. Tilbudet for de som ønsker å reise kollektivt har vært fraværende mellom Hardanger og Lysefjorden, noe det gjøres noe med nå. Tide åpner den 1 juli en daglig rute som går tur/retur Sørfjorden/Odda og Preikestolparkeringen/Forsand. Ruten går daglig i hele juli og august måned 2015.

*”Vi ser det er etterspørsel etter transport mellom Kjerag, Preikestolen og Trolltunga” sier Hege Sandtorv, Kommersiell Direktør i Tide. "Vi har i mange år kjørt shuttlebuss fra kaien på Tau til Preikestolparkeringen. Alt tyder på at grunnlaget for et nytt daglig tilbud i juli og august mellom Preikestolen og Trolltunga er tilstede. Blir dette en suksess ser vi ikke bort i fra at vi utvider til neste år» sier Hege Sandtorv videre.*

*”Preikestolen er i dag Norges fremste reiselivsikon og en fantastisk måte å oppleve våre verdenskjente fjorder på. Å kunne kombinere dette med Trolltunga, den raskest voksende reiselivsopplevelsen i Norge for tiden, ved å sette seg på en direktebuss, åpner for at flere kan få oppleve det fremste Vestlandet har å by på.” sier adm. direktør Kristian B. Jørgensen i Fjord Norge. ”Reiselivet på Vestlandet er både takknemlig og avhengig av at flere kommersielle aktører satser på reiselivet fremover, en næring som er i stor vekst” sier Jørgensen avslutningsvis.*

Det er stor vekst i antall turister som vil gå en eller flere av de "store" turene på Vestlandet. I 2014 var det 40.000 som gikk til Trolltunga - en dobling fra 2013. Tilsvarende økning ved Preikestolen var fra 205.000 til 250.000.

Den nye ruten gjør det også mulig å reise fra Stavanger, gå Preikestolen og reise videre til Hardanger samme dag. Du kan også reise fra Hardanger, gå til Preikestolen og reise videre til Stavanger på en dag.

**Rutetider for Trolltunga-Preikestolen ekspressen** **1. juli - 31. august 2015:**

|  |  |
| --- | --- |
| Hardanger → Ryfylke | Ryfylke → Hardanger |
| 06.50 Kinsarvik07.00 Lofthus07.30 Tyssedal07.50 Odda11.30 Tau ferjekai (til Stavanger)12.10 Preikestolen parkering 14.20 Forsand ferjekai (til/fra Lysebotn) | 14.20 Forsand ferjekai (til/frå Lysebotn)14.45 Preikestolen parkering19.20 Odda20.00 Lofthus20.10 KinsarvikMer informasjon: [www.TideReiser.no](http://www.TideReiser.no) Pris: Stavanger - Preikestolen - Hardanger: kr 595,- |

**Mer informasjon om Preikestolen, Kjerag og Trolltunga:**[www.visitryfylke.com](http://www.visitryfylke.com) [www.hardangerfjord.com/no/Artikler/Trolltunga/](http://www.hardangerfjord.com/no/Artikler/Trolltunga/)

**For spørsmål, ta kontakt med:**Tide ASA, Kommersiell Direktør Hege Sandtorv, 400 07 822 Hege.Sandtorv@tide.no
Fjord Norge, Adm. direktør Kristian B. Jørgensen, 482 23 324 Kristian@fjordnorway.com
Reisemål Hardangerfjord, Reiselivssjef Hans Jørgen Andersen, 411 61 187 andersen@hardangerfjord.com